Ribe Stifts Adresseaviser, 1837-04-28
Udenlandske Efterretninger. Frankerig. Det nye Kabinet har nu aabnet sin Virkekreds i begge Kamre. Bladene, af hvilke ikke et eneste afgjort tager dets Parti, vedbliver paa alle Maader at forhaane det. Det kaldes overalt det ynkelige, ubetydelige, intetsigende. Mole har for begge Kamre forkyndt Hertugen af Orleans nærforestaaende Formæling i en høist pompes Tale, som vrimler af Lovtaler over Prindsesse Helene. Han forelagde derpaa, i denne Anledning, et Lov-Udkast, ved hvilket den Hertugen i følge Kammerets Beslutning af 1832 paa Statskassen anviste Dotation, skulde forhøies til en tilstrækkelig Summa, hvis Størrelse det overlades Kammeret nærmere at bestemme. J Tilfælde af Hertugens dødelige Afgang førend hans Tronbestigelse, skulde en aarlig Apanage af 300,000 Franker udbetales hans Enke af Statskassen. Da Kongen ikke forlangte, at Nationen paa engang skulde sørge for begge hans Sønner, og paa Hertugen af Nemours egen indstændige Begjering, blev det tidligere forelagte Apanagerings Project for det første opsat. Debatterne angaaende Algier ere meget interessante, men saa vidtløftige at her ikke et nogenlunde fuldstændigt Udtog kan leveres. Angaaende Contributionerne, der vare paalagte Jndbyggerne i Tremeren, oplyste MarschalClauzel, at det var efter deres gjentagne Begjering, at Toget mod Abdel Kader foretoges, og at det altsaa var rimeligt, at de bidroge dertil. Hvad den altfor store Strænghed angaaer, hvormed Afgiften skulde være inddrevet, erklærede han, at det uden Tvang ikke var muligt at formaa Nord-Afrikanerne eller andre, der vare vante til det tyrkiske Herredømme til at erlægge endog den ubetydeligste Afgivt. Han havde maattet overlade Jnddrivningen til Stedets Øvrighed, der bestod af Jndfødte. Toget mod Constantine var foretaget ikke alene med Ministrenes Tilladelse, men paa deres gjentagne, presserende befalinger, deels skriftlige, dels ham mundtligen meddelte ved hans Adjudant. Togets uheldige Udfald tilskriver han først det utilstrækkelige Troppetal, hvorved han bemærkede, at man havde lovet ham et større Antal, og at han, da dette Løvte ikke blev holdt, troede dog ikke at maatte opsætte Toget, som han ansaa nødvendigt for Frankerigs Ære og Jnteresse; dernæst den ugunstige Aarstid, hvorved han undskyldte sig med, at det slette Veirligs Jndtræffen saa tidligt, var saa sjeldent, at det maatte ansees for en Ulykke, som ikke var at forudsee, og at Forhalingen ikke var skeet ved hans Forseelse. Jøvrigt erklærede han sig paa det heftigste imod Nødvendigheden af at opgive Algiers Besiddelse. J et senere Foredrag beskyldte Marschallen Hr. Bau de, for at have smeddet hemmelige Protokoller og Jndberetninger og vist en Adfærd, der havde Anstrøg af Angiveri og Spioneri, og ingen anden Virkning havde havt, end at sværte Marschallen i Frankerig. Hr. Baude oplyste, at Tremeren endnu for Algiers Ecobring af de Franske var deelt mellem 2 Stammer, mellem hvilke der strax efter Erobringen var udbrudt aabenbar Krig. Den ene, Koluglierne, havde kaldet de Franske til Hjælp, og derved bevæget den anden, Hadjarerne, til med alle deres rørlige Eiendomme at begive sig til Abdel Kader, men de bleve indhentede af en fransk Division og førte tilbage til Tremeren, uden at berøves noget af deres Eiendomme. Da nu Afgiften blev paalagt Byen, saa fritoges Hadjarerne, skjøndt Frankrigs Fiender, derfor, og den blev allene fordeelt paa Koluglierne. Disse overlodes desuden ganske til Udsuelse af en Jøde Lassery og dennes Hielpere. Da de nemlig ingen Penge havde, tog denne deres bedste Eiendomme, og betalte disse efter den Værdi, han selv bestemte dem til. Bande paastod fremdeles, at HovedAarsagen til oftomtalte Togs Mislykkelse var Mangel paa Transportmidler. J Stedet for 1200 Mulesler, som havde været bestemt hertil, havde man kun havt 430, af hvilke 80 vare deserterede med deres Drivere ved Guelma, saa at man allerede paa Henvejen havde maattet bortkaste nødvendige Ting, f. Ex. Stormstiger. Og ved Ankomsten for Konstantine var der kun Brød og Ris til en eneste Ration til hver Mand. Alt den 2den Dag havde Artilleriet maattet erklære, at de kun havde Krud til 30 Skud for hver Kanon. Bau de stemte for at give Slip paa Algier. Forhandlingerne vare endnu ikke tilendebragte ved Postens Afgang.